open-index/open-wikipedia-markdown huggingface dataset:
Ľ

**Ľ** og **ľ** (*[[L]]* med hake) er den tjueandre bokstaven i det slovakiske alfabetet, mellom l og ĺ. Bokstaven representerer en palatal lateral approksimant - . 

Haken er redusert til et lite strøk, som kan minne om, men ikke må forveksles med, en apostrof, siden sluttresultatet ser veldig forskjellig ut. Sammenlign l' med ľ, sistnevnte er med hake. 

I Unicode kodes ľ som U+013D (&#x013D;) og U+013E (&#x013E;).
Tony Woodcock

**Anthony Stewart Woodcock** (født 1955) er en engelsk tidligere profesjonell fotballspiller.

Han startet sin karriere i Nottingham Forest som han sluttet seg til som lærling i 1974. Han ble utlånt til Lincoln City og Doncaster Rovers før han brøt gjennom på Forest sitt førstelag i sesongen 1976/77 hvor han bidro til opprykket til 1. divisjon. Forest ble ledet av Brian Clough til seriemesterskap i 1978, samme år som Woodcock vant PFA Young Player of the Year, og Serievinnercupen i 1979. Woodcock debuterte for  i 1978 mot . På landslaget fikk han til slutt 42 kamper (16 mål), og han spilte i VM i fotball 1982.

Woodcock gikk glipp av Forests andre europacupseier i 1980 siden han gikk til 1. FC Köln sommeren 1979. Der tilbrakte han tre sesonger. Han scoret 28 mål på 81 kamper for det vesttyske laget som kom på andreplass i serien i 1982.

Han dro hjem etter VM i 1982 og ble solgt til Arsenal for £500 000. Woodcock ble toppscorer i Arsenal de neste fire årene, der hans beste resultat var 21 mål i sesongen 1983/84. Han huskes særlig for fem scoringer i en kamp mot Aston Villa, rekord for klubben etter andre verdenskrig, og det siste målet i det aller siste britiske mesterskapet i fotball. I mars 1985 pådro han seg en alvorlig skade som preget resten av hans karriere. Da George Graham ankom klubben som manager i 1986, fikk den 30 år gamle Woodcock beskjed om at han var overflødig. Woodcock fikk 68 mål på 169 kamper for Arsenal.

Woodcock sluttet seg igjen til 1. FC Köln og scoret 11 mål på 49 kamper før han avsluttet sin karriere for Fortuna Köln i 1990. Han arbeidet senere som trener i VfB Leipzig og var sportsdirektør i Eintracht Frankfurt.

## Referanser


## Eksterne lenker
*
St. Martins katedral

**St. Martins katedral** (slovakisk *Katedrála sv. Martina*, tysk *Kathedrale des Heiligen Martin*, ungarsk *Szent Márton-dóm* eller *Koronázó templom*) er en katedral i Slovakias hovedstad, Bratislava. Katedralen befinner seg ved den vestlige grensa til det historiske bysentrumet, nedenfor Bratislava slott. Den er den største og fineste, samt en av de eldste kirkene i Bratislava, og er spesielt kjent som Kongedømmet Ungarns kroningskirke. En kopi av Ungarns krone er plassert på toppen av tårnet. I dag er katedralen senter for Bratislava erkebiskopdømme. 

## Referanser


## Eksterne lenker
*
Jawheni Hutarovitsj

**Jawheni Hutarovitsj**, belarusisk Яўген Гутаровіч - *Jawhjen Hutarovitsj* (født 29. november 1983 i Minsk) er en belarusisk profesjonell syklist, som sykler for Bretagne-Séché Environnement.

## Seire

;2006
: To etappeseire Circuit des Ardennes
: Etappeseier Tour Alsace
: To etappeseire Tour de la Manche
;2007
: Etappeseier Tour de la Poitou-Charentes
;2008
:  Belarusisk mester i landeveisritt
: Etappeseier Driedaagse van West-Vlaanderen
: To etappeseire Vuelta a Burgos
;2009
:  Belarusisk mester i landeveisritt
: Tour de la Somme
: To etappeseire Tour Méditerranéen
: Etappeseier La Tropicale Amissa Bongo
: Etappeseier Circuit de Lorraine
;2010
: To etappeseire Tour Méditerranéen
: Etappeseier Circuit de Lorraine
: Etappeseier Polen rundt
: Etappeseier Vuelta a España
;2011
: Etappeseier Étoile de Bessèges
: Coppa Bernocchi
: Etappeseier Tour du Poitou Charentes
: Nationale Sluitingprijs – Putte-Kapellen
;2012
:  Belarusisk mester i landeveisritt
;2014
: Grand Prix de la Somme
:  Belarusisk mester i landeveisritt
: Etappeseier Polen rundt
;2015
: Tre etappeseire La Tropicale Amissa Bongo

## Referanser


## Eksterne lenker
* 
*
VM i friidrett 1983 – Maraton menn

Øvelsen **Maraton menn** ved det første VM i friidrett ble avholdt i Helsingfors, Finland på søndag 14. august, 1983.

Norge var representert med 3 løpere. Stig Roar Husby kom på 10.-plass, Øyvind Dahl endte på 26.-plass og Jan Fjærestad havnet på 55.-plass.

## Resultatene

## Eksterne lenker
* Resultater
Pecluma

**Pecluma-slekten** (latin: *Pecluma*) er en gruppe av bregner i *Drynariaceae*-seksjonen innenfor sisselrotfamilien, som igjen tilhører den meget store monofylittiske ordenen eller kladen *[[Polypodiales]]*. De vokser hovedsakelig i Latin-Amerika.

Slekten har 30 kjente arter. De fleste artene er oppreiste og middelsstore, ofte inntil om lag 30 cm eller mer. Flere av artene har lange, slanke blader som er spisse ytterst, og tett kam-tannet med enkelt flikete rader av blader, slik som norsk sisselrot.

## Sisselrotfamiliens taksonomi
Det er om lag 30 arter i Pecluma-slekten, og noen av disse er:
* *[[Pecluma alfredii]]*
** *[[Pecluma alfredii var.occidentalis]]* (Mexico)
* *[[Pecluma camptophyllaria]]* eller «Colombian Rochap Fern» (Latin-Amerika, Puerto Rico)
** *[[Pecluma camptophyllaria ssp. camptophyllaria]]*
** *[[Pecluma camptophyllaria ssp. abbreviata]]*
** *[[Pecluma camptophyllaria var. macedoi]]* (Brasil)
* *[[Pecluma consimilis]]*  eller «Montane Rockcap Fern» (Latin-Amerika, Puerto Rico)
* *[[Pecluma dispersa]]* eller «Widespread Rockcap Fern»
* *[[Pecluma divaricata]]* = syn. *Polypodium bolivianum* (Mellom-Amerika, Panama)
* *[[Pecluma eurybasis]]* (Venezuela)
** *[[Pecluma eurybasis var. glabrescens]]* (Mellom-Amerika, Panama)
* *[[Pecluma hygrometrica]]* = syn. *Polypodium hygrometricum* (Mellom-Amerika)
* *[[Pecluma hoehnii]]* (Brasil)
* *[[Pecluma imbeana]]* (Brasil)
* *[[Pecluma insularis]]* (Brasil)
* *[[Pecluma pastazensis]]* (Ecuador)
* *[[Pecluma pectinata]]* 0 syn. *Polypodium pectinatum* eller «Combleaf Rockcap Fern» (Mellom-Amerika)
* *[[Pecluma plumula]]* (Sør-Amerika, Mellom-Amerika, Karibien, Florida)
* *[[Pecluma ptilodon]]* eller «Palmleaf Rockcap fern» (Latin-Amerika, Florida)
** *[[Pecluma ptilodon ssp. ptilodon]]* (Mellom-Amerika, Panama)
** *[[Pecluma ptilodon var. caespitosa]]* (Latin-Amerika, Florida)
** *[[Pecluma ptilodon ssp. caespitosum]]*
* *[[Pecluma recurvata]]* (Hawaii)
* *[[Pecluma venturii]]*

## Referanser


## Eksterne lenker
* 
* Liste over Pecluma-arter fra USDA-databasen
Ě

**Ě** og **ě** (*[[E]]* med hake) er den tiende bokstaven i det tsjekkiske alfabetet, mellom é og f. Her representerer den at den forestående konsonanten skal palataliseres. 

I pinyin-systemet for å transkribere kinesisk, representerer en hake den tredje tonen (først fallende, så stigende), og ě viser at e-en skal uttales med dette tonelaget. 

I Unicode kodes ě som U+011A (&#x011A;) og U+011B (&#x011B;).
Terrorangrepet i Islamabad 20. september 2008

**Terrorangrepet i Islamabad [[20. september]] [[2008]]** fant sted da en lastebil med eksplosiver eksploderte utenfor luksushotellet Marriott i den pakistanske hovedstaden Islamabad. Angrepet kostet over 60 mennesker livet og mer enn 200 ble skadet. 

Ifølge sikkerhetsansatte ved et hotell var én av de drepte amerikansk statsborger og flere andre utenlandske statsborgere var blant de skadede, mens pakistansk politi dagen etter meldte om at også den tsjekkiske ambassadøren i landet var blitt drept. Den pakistanske nyhetskanalen Dawn News meldte om at seks tyskere, fire briter og én dansk diplomat var såret. Omtrent to tredjedeler av hotellet sto i brann etter angrepet.

Hotel Marriott er populært blant utenlandske besøkende i Islamabad.

Pakistans president Asif Ali Zardari fordømte umiddelbart angrepet.

## Se også
* Terrorangrepet i Islamabad 2. juni 2008

## Eksterne lenker
* 
*  Hotel Marriott Islamabad
Bjørn Nilsen (forfatter)

**Bjørn Nilsen** (1934–2026) var en norsk forfatter og NRK-journalist. Han utga lyrikk, noveller og kritiske reportasjebøker.

## Liv og virke
Nilsen studerte ved Universitetet i Oslo, hvor han var aktiv i utgivelsen av studentavisa *Filologen*, og ble cand.philol. i 1962. I 1964 ble han ansatt i NRK der han etter hvert lagde flere aktualitetsprogrammer. Han satt også i redaksjonen for tidsskriftet *[[Profil]]* og var formann i Den norske forfatterforening fra 1975 til 1977. Nilsen startet dessuten formidlingsorganisasjonen Norsk forfattersentrum sammen med Einar Økland og Tor Obrestad i 1968.

I 1970-årene var han aktiv i ml-bevegelsen, men forlot AKP(m-l) i 1980.

## Bokutgivelser
### Skjønnlitteratur
* 1960: *Hvis jeg var trollmann* – dikt
* 1964: *Underveis mot oppbrudd* – dikt
* 1966: *Presens*  – dikt
* 1967: *Innta plassene* – dikt
* 1969: *Glad hverdag* – dikt
* 1971: *Norge, vårt Norge* – dikt
* 1974: *Veien fram går først tilbake* – dikt
* 1980: *På tide* – dikt
* 1984: *Rips med vaniljesaus* – noveller
* 1999: *Glasbrått og fjærastein* – dialektdikt
* 2003: *Speileet lyg* – dialektdikt
* 2004: *Hilsen og håndslag, Dikt 1960–2003* – dikt

### Sakprosa
* 1970: *Hamningberg*
* 1975: *NRK – makthavernes monopol*
* 1979: *Det brutale oljeeventyret*
* 1984: *Gjenferd i Nordsjøen : [[Alexander L. Kielland-ulykken|Kielland-ulykken]] i norsk oljepolitikk*
* 1988: *Ingen kjent trafikk. Om [[Mehamn-ulykken]]*
* 1999: *Skjult dagsorden*
* 2001: *Torden i mars* (med Dag Skogheim og Harry Westrheim)
* 2006: *altså egentlig n’ Nekolai* – biografi
* 2010: *Journalist og aktivist*

## Priser
* 1988: Amandapris for *Olje*, fjernsynsdokumentar laget for ITV

## Referanser


## Eksterne lenker
*  Bjørn Nilsen i Forfatterkatalogen hos Norsk Forfattersentrum
Pleopodium

***Pleopodium*** er en slekt av bregner i *Srynariaceae*-seksjonen av sisselrotfamilien, som inngår i den meget store og monofylittiske ordenen (kladen) *[[Polypodiales]]*.

De fleste artene er oppreiste og av moderat størrelse, ofte inntil 30-40 cm høye. Slektens arter har utbredelse i tropene og subtropene.

## Arter
Noen av artene i denne slekten er:
* *[[Pleopodium aureum]]*
* *[[Pleopodium bartlettii]]*
* *[[Pleopodium fallacissimum]]*
* *[[Pleopodium leucosporum]]* (Latin-Amerika)
* *[[Pleopodium simianum]]* (Afrika)
* *[[Pleopodium tricholepis]]* (Mexico)

## Referanser


## Eksterne lenker
*
Dawn News

**Dawn News** er Pakistans første 24-timers nyhetskanal på engelsk. Kanalen er basert i Karachi og finansieres av Pakistan herald Publications Limited (PHPL), Pakistans største engelskspråklige mediegruppe. De første testsendingene tok til i mai 2007 og kanalen ble offisielt åpnet 23. juli 2007. 

Dawn News' testsendinger ble åpnet av tidligere president Pervez Musharraf. Den endelige lanseringen fant sted samtidig som sjef for Pakistans høyesterett, Muhammad Chaudry, som hadde blitt suspendert av Musharraf, ble frikjent i retten. Kanalen holdt tidligere til i Haroon House, PHPLs hovedkvarter, men flyttet senere til sin nåværende plassering i Vest-Wharf i Karachi.

Dawn News har en online streamingtjeneste tilgjengelig på sin nettside som tillater visning av kanalen i utlandet.

## Eksterne lenker
* 
* Dawn News' lanseringsseremoni
* Online TV
*Urdu Mark 
*Duniyawi News
Jairo Guedz

**Jairo Guedes** (kjent under navnet **Jairo Guedz**) var gitarist i den originale besetningen i det brasilianske thrash metal-bandet Sepultura.

Han var med på Sepultura EP-en *[[Bestial Devastation]]* (1985), og den første fullengde albumet *[[Morbid Visions]]* (1986). Han forlot bandet tidlig i 1987, og ble erstattet av Andreas Kisser.

## Eksterne lenker
* 
*
VM i friidrett 1983 – Maraton kvinner

De offisielle resultatene ved øvelsen **Maraton damer** ved de første VM i friidrett i 1983 i Helsingfors, Finland, avholdt på søndag 7. august, 1983.

Maraton damer var den aller første øvelsen i mesterskapet og Grete Waitz fra Norge ble den aller første verdensmesteren i friidrett. Norge var også representert av Heidi Jacobsen som ble nummer 42 og Oddrun Hovsengen som kom på 47.-plass.  

## Resultater

## Eksterne lenker
* Resultater
Solanopteris

***Solanopteris*** er en slekt av bregner i Drynariaceae-seksjonen av sisselrotfamilien, som inngår i den meget store og monofylittiske ordenen (kladen) Polypodiales.

Artene vokser kun i det vestlige Latin-Amerika, dvs langs kysten og Andesfjellene.

Artene er middelsstore bregner, med 37 kromosomer (n).

## Arter
* *[[Solanopteris bifrons]]*  (vestlige Latin-Amerika)
* *[[Solanopteris bismarckii]]*  (vestlige Latin-Amerika)
* *[[Solanopteris brunei]]* (vestlige Latin-Amerika)
* *[[Solanopteris tuberosum]]* eller «Potato fern» (vestlige Latin-Amerika)

## Referanser


## Eksterne lenker
* 
* Liste over arter av Solanopteris.
The Best of Sepultura

***The Best of Sepultura*** er et samlealbum fra den brasilianske thrash metal bandet Sepultura.

Albumet ble utgitt 12. september 2006 på  Roadrunner plateselskap uten involvering av Sepultura som på det tidspunkt var signert med SPV GmbH.

## Sporliste
# «Troops of Doom»  – 3:17 (*[[Schizophrenia]]*)
# «Beneath the Remains»  – 5:11 (*[[Beneath the Remains]]*)
# «Inner Self»  – 5:07 (*[[Beneath the Remains]]*)
# «Arise»  – 3:17 (*[[Arise]]*)
# «Dead Embryonic Cells»  – 4:52 (*[[Arise]]*)
# «Desperate Cry»  – 6:43 (*[[Arise]]*)
# «Refuse/Resist»  – 3:19 (*[[Chaos A.D.]]*)
# «Territory»  – 4:47 (*[[Chaos A.D.]]*)
# «Slave New World»  – 2:55 (*[[Chaos A.D.]]*)
# «Biotech is Godzilla»  – 1:52 (*[[Chaos A.D.]]*)
# «Roots Bloody Roots»  – 3:32 (*[[Roots (album)|Roots]]*)
# «Attitude»  – 4:15 (*[[Roots (album)|Roots]]*)
# «Ratamahatta» – 4:30 (*[[Roots (album)|Roots]]*)

## Personell
* Max Cavalera – Vokal & Gitar
* Andreas Kisser – Gitar
* Jairo Guedes – Gitar på «Troops of Doom»
* Paulo Jr. – Bassgitar
* Igor Cavalera – Slagverk

## Eksterne lenker
*
La Naranja China

**Alex Olmedo**, kjent under sitt artistnavn **La Naranja China**, er en spansk musiker. Olmedo vokste opp i Dieburg i Tyskland, hvor han ble født av spanske foreldre. Han flyttet med familien til Madrid da han var tolv. Olmedo synger på spansk og er særlig inspirert av rock fra 1960-tallet. Olmedo har gitt ut tre album.

## Diskografi
* *Fenómenos naturales* (2008)
* *Electrodoméstico* (Warner, 2004)
* *12 sorbos de burbujas electrificantes* (Warner, 2002)

## Referanser
Jamnakulturen

**Jamnakulturen** (fra russisk/ukrainsk: яма, «grop», også nevnt som ***Gropgravkulturen*** eller ***Okergravkultur***) er en sivilisasjonskultur fra sen kobberalder og tidlig bronsealder i området mellom elvene Bug i Ukraina og Dnestr i Romania på den pontisk-kaspiske steppe i løpet av 3500-tallet og 2200-tallet f.Kr. Kulturen var overveiende nomadisk, men en del jordbruk ble drevet i nærheten av elver og ved noen få bygdeborger.

## Karaktertrekk
Hva som er karakteristisk for denne kulturen er at folket begravde sine døde i en gropgrav dekket av en haug (*kurgan/tumuli*) og hvor liket ble plassert i en makelig stilling med bøyde knær. Kroppene ble dekket med oker. Flere graver har blitt funnet i disse haugene, ofte som senere gravlegginger.

Det ble gitt dyreoffer med i graven fra kuer, griser, sauer, geiter og hester, et trekk som er knyttet til både urindoeuropeere (PIE) og urindoiranere.

Den tidligste levninger i Øst-Europa av en vogn eller kjerre med hjul er blitt funnet i gravhaugen «Storozhova mohyla» i Dnipropetrovsk, Ukraina, utgravd av A.I. Trenozhkin, og er blitt knyttet til Jamnakulturen.

Den nylig oppdagede offergraven i Luhansk, eller templene som også har blitt kalt for «ukrainske pyramider», har blitt karakterisert som en helligdom på en høyde hvor mennesker muligens ble ofret.

## Spredning og identifikasjon
Jamnakulturen er identifisert med de sene urindoeuropeere i Kurgan-hypotesen til arkeologen Marija Gimbutas, og betraktes således som en kandidat for opprinnelsessted («urhjem») for det indoeuropeiske språket, sammen med foregående Sredny Stog-kulturen.

Jamnakulturen er blitt antatt å ha sitt opphav i sentrum av Volga-baserte Khvalynsk-kulturen og Sredny Stog-kulturen som var basert sentralt ved elven Dnepr. I dens vestlige retning ble kulturen avløst av katakombekulturen; i øst av Poltavka-kulturen og Srubna-kulturen.

## Kulturgjenstander

## Referanser


## Litteratur
* Mallory, J. P. (1997): «Yamna Culture» i: *Encyclopedia of Indo-European Culture*, Fitzroy Dearborn.
Frode Stang

**Frode Stang** er en norsk journalist og dokumentarfilmkommentator.

Siden 1990-tallet har Frode Stang lest de norske kommentarene på hundrevis av dokumentarfilmer og dokumentarserier for NRK, spesielt innen feltet naturdokumentar. Eksempelvis BBC-seriene Planet Earth I og II, Blue Planet II, Seven Worlds One Planet, A Perfect Planet, Dynasties, Life, Planet Science, Africa, Nature’s great events, Walking with dinosaurs, Walking with beasts, Wild Caribbean, Yellowstone, South Pacific, Galapagos, Ganges og mange andre. Han har også vært konferansier på konsertversjonene av Blue Planet I og II samt Planet Earth I og II i Stavanger konserthus, Oslo konserthus og Oslo Spektrum.

Stang er utdannet journalist ved MRDH Volda 1988–1990. han var reporter og programleder i NRK fra 1990 til 2001. Han var programleder i TV-Sporten, Morgennytt og Østlandssendingen. Arbeidet i fem år med bistand som spesialfelt i radioens nyhetsavdeling. Står bak flere dokumentarproduksjoner, bl. a. *Skjebnens vilje* (1997) om vietnamesiske flyktninger, *Regnet over Arusha* (1994) om norsk innvandring til Tanzania på 1920-tallet, *På seierens vei* (1990) om bistand i regi av den danske Tvind-sekten.

Hans far var forfatteren Jørgen Stang (1924–2002).  Han er far til Anine Stang og Emil Nikolai Stang.

## Eksterne lenker
* 
* Hjemmeside
Viva la Vida (sang)

***Viva la Vida*** er den andre singelen fra Coldplays album *[[Viva la Vida or Death And All His Friends]]*. Singelen ble lansert 7. mai 2008 og er bandets største hit noensinne, 
med nummer 1-plassering i både Storbritannia og USA.

Sangen er beskyldt for å være et plagiat av Joe Satrianis sang «If I Could Fly».

## Referanser


## Eksterne lenker
* Coldplay – offisiell nettside
Francisco Tejada

**Francisco Jiménez Tejada**, også kjent som **Xisco** (født 26. juni 1986 i Palma de Mallorca), er en spansk fotballspiller som spiller for Córdoba
## Eksterne lenker
*
Asbjørn Reinkind

**Asbjørn Reinkind** (født 7. juni 1960) er utdannet siviløkonom fra Norges Handelshøyskole i Bergen.

Han var den første lederen av NHHS-arrangementet NHH-Symposiet, avholdt første gang i 1983.

I 1984 begynte Reinkind i bergensselskapet Rieber & Søn, i tolv år som leder for Denja og Toro, i perioden 1997&ndash;2000 som adm.dir i Hydro Seafood og fra 2002 var han tilbake i Rieber & Søn som konsernsjef.

Da han i 2007 måtte gå fra selskapet fikk han med seg en sluttpakke verdt 5,7 millioner kroner. Tre dager senere solgte han en aksjepost i selskapet verdt 13,4 millioner kroner.

## Eksterne lenker
* Rieber & Søn pressemelding 
* Reinkind dumper Rieber
Ė

**Ė** og **ė** (*[[E]]* med prikk over) er den niende bokstaven i det litauiske alfabetet. Den representerer en lang e-lyd (, i motsetning til e, som indikerer en [æ]-lyd). 

I Unicode kodes ė som U+0116 (&#x0116;) U+0117 (&#x0117;).
Foto NHHS

**Foto NHHS** er et underutvalg i NHHS, Norges Handelshøyskoles studentforening.

Underutvalget produserer bilder til de andre underutvalgene og interessegruppene i studentforeningen, leverer bilder til studentenes avis K7 Bulletin og dokumenterer ellers alt som skjer i studentforeningen, som fester, konserter, spesielle forelesninger o.l.

Foto NHHS har ansvaret for studentforeningens fotoarkiv og publiserer jevnlig bilder på sosiale medier; Flickr, Facebook og Instagram.

Vårsemesteret 2016 har Foto NHHS 38 aktive fotografer og er dermed et av NHHS' største underutvalg. Gruppen ledes av et styre på åtte demokratisk valgte styremedlemmer, en leder, en økonomiansvarlig, en oppdragsansvarlig, en systemansvarlig, en utstyrsansvarlig, en PR og markedsføringsansvarlig, samt to fotoredaktører.

Foto NHHS arrangerer i tillegg studio-fotograferinger flere ganger hvert semester, både for gruppe- og portrett-bilder av skolens studenter.

## Eksterne lenker
* Norges Handelshøyskoles Studentforening
Ň

**Ň** og **ň** (*[[N]]* med hake) er den 22. bokstaven i det tsjekkiske alfabetet, og den 26. i det slovakiske. Bokstaven representerer en palatal nasal, og blir med lydskrift skrevet . 

I Unicode kodes ň som U+0147 (&#x0147;) og U+0148 (&#x0148;).
GĦ

**GĦ** og **għ** er den niende bokstaven i det maltesiske alfabetet, mellom g og h. Den har navnet «ajn», og tilsvarer det arabisk alfabetets «ع». Bokstaven har ingen egen uttale, men indikerer at den assosierte vokalen skal faryngaliseres. I lydskrift markeres dette med tegnet . 

Bokstaven kan ikke kodes i Unicode, men må kodes som G og Ħ separat: U+0047 og U+0126 (&#x0047;&#x0126;), U+0047 og U+0127 (&#x0047;&#x0127;) og U+0067 U+0127 (&#x0067;&#x0127;).
Ch (bokstav)

**CH** og **ch** er en digraf i det latinske alfabetet. En digraf er skrifttegn som er dannet av to sammenskrevne bokstaver (eksempelvis æ for oe), eller to bokstaver som tegn for én språklyd (eksempelvis eldre aa for å). Ch behandles som en egen bokstav i alfabetene chamorro, gammelspansk, tsjekkisk, slovakisk, ibo, usbekisk, quechua, ladinsk, guarani, walisisk, kornisk, bretonsk, ukrainsk i *latynka* (latinsk alfabet framfor kyrillisk alfabet) og belarusisk i *łacinka* (latinsk alfabet framfor kyrillisk alfabet). Tidligere ble ch også ansett som en egen bokstav for sorteringsformål i moderne spansk, vietnamesisk og noen ganger i polsk; nå brukes fortsatt digrafen ch i disse språkene, men den regnes som en sekvens av bokstaver og sorteres som sådan.

## CH som egen bokstav
*På chamorro er ch alfabetets femte bokstav mellom b og d, og representerer lyden [ts].
*På tsjekkisk, og slovakisk er ch den fjortende bokstaven, mellom h og i og representerer lyden [x].
*På quechua er ch alfabetetes andre bokstav, mellom a og h og representerer lyden [tʃ]. 
*På walisisk er ch den fjerde bokstaven, mellom c og d, og representerer lyden [x]. 
*På bretonsk er ch den tredje bokstaven, mellom c og c'h og representerer lyden [ʃ].
*På guaraní er ch den tredje bokstaven mellom ã og e og representerer lyden [ɕ].

## CH som to bokstaver
Ch brukes som en bokstavkombinasjon på flere språk, der den representerer ett enkelt fonem. 
*Romerne (som snakket latin brukte denne bokstavkombinasjonen for gresk χ, men denne lyden utviklet seg senere til [k].
*På engelsk representerer den vanligvis lyden [t͡ʃ], og i noen ord [kʰ], ofte for gresk χ (f.eks. «choir» kor eller «Christian» kristen).
*På fransk og portugisisk representerer ch lyden [ʃ]. 
*På vietnamesisk representerer ch [c].
*På xhosa og zulu representerer ch et aspirert klikk, som med lydskrift skrives [kǀʰ].
*På tysk kan ch representere tre lyder, [x], [k] og [ç], avhengig av den forestående vokalen.
*På polsk representerer ch lyden [x]. 

Frem til 1994 var digrafene ch og ll egne bokstaver på spansk, da besluttet man at det var best å anse dem for å være bokstavkombinasjoner, for å gjøre alfabetet lettere å forstå. På spansk, representerer ch lyden [t͡ʃ].

## Unicode
Det er ingen egen måte å kode ch på i Unicode, den må kodes som c og h separat: U+0043 U+0048 (&#x0043;&#x0048;), U+0043 U+0068 (&#x0043;&#x0068;) og U+0063 U+0068 (&#x0063;&#x0068;).

## Referanser


## Eksterne lenker
*
Entomologisk Tidskrift

***Entomologisk Tidskrift*** er et entomologisk, svensk vitenskapelig tidsskrift, utgitt av Sveriges Entomologiska Förening. Entomologi er læren om insekter. Bladets språk er i første rekke svensk, med sammendrag av artiklene på engelsk. Men enkelte artikler på norsk, dansk eller engelsk forekommer.  

*Entomologisk Tidskrift* er skandinavias eldste entomologiske tidsskrift og ble etablert i 1880. Bladet publiserer et vidt spekter av originale arbeider fra nordisk, men særlig svensk entomologi. Det utkommer med tre hefter i året og ett bind utgjør fire hefter med ca. 190-200 sider. 

## Eksterne lenker
* 
* Sveriges Entomologiska Förening
Sveriges Entomologiska Förening

**Sveriges Entomologiska Förening** (**SEF**) er en svensk entomologisk forening. SEF utgir tidsskriftet Entomologisk tidskrift. Et av hovedmålene er å stimulere til økt interesse for entomologi samt å arbeide for å ta vare på det entomologiske artsmangfold i Sverige.

Det er tilsammen 11 lokalforeninger i Sverige. De arrangerer både nasjonale og internasjonale entomologiske møter, blant annet det årlige *Svensk entomologimøtet*, samtidig med foreningens årsmøte.

## Eksterne lenker
* Sveriges Entomologiska Förening
Agent X9

**Secret Agent X9** er en amerikansk avistegneserie. Serien ble i begynnelsen skrevet av Dashiell Hammett og tegnet av Alex Raymond Den ble utgitt av King Features fra 22. januar 1934 og frem til 10. februar 1996.

En rekke tegnere og forfattere har jobbet med serien, deriblant Leslie Charteris, Mel Graff, Archie Goodwin, Al Williamson og George Evans.

Serien ble filmatisert i 1937 og 1945, og det ble laget en radioserie i fire episoder på BBC Radio 7 i januar 2009.

## Eksterne lenker

* X-9 på Toonopedia
* X-9 på Thrilling Detectives
* Database over X-9-tegneserieblader
Jessica Frelinghuysen

**Jessica Rose Frelinghuysen** (født 11. september 1980 i Bryn Mawr i Pennsylvania), er en amerikansk kunstner fra Princeton, New Jersey. Hun er utdannet ved RISD og Cranbrook Acadamy of Art. Hun arbeider med demokratiske rom og hvordan forholdet mellom private og offentlige rom påvirker oss mennesker, gjennom skulpturer og multimedia. Hun bor for tiden i Berkley, Michigan der hun underviser ved University of Michigan i Ann Arbor.

Hun er grandniese av George L.K. Morris og Suzy Frelinghuysen.

## Referanser

## Eksterne lenker
* (en) hjemmeside
* (en) profil på Sculpture Space 
* (en) profil på artsfact
* (en) profil på Heandlands Center for the Arts
* (en) Art Farm
* (en) Tiny Circus
Offentlige fridager i Sør-Korea

Dette er en liste over **[[Offentlig fridag|offentlige fridager]] i [[Sør-Korea]]**.

## Tidligere offentlige fridager

## Se også
*Koreansk kalender
*Offentlige fridager i Nord-Korea

## Eksterne lenker
* Offentlige fridager i Sør-Korea
* Offentlige fridager i Sør-Korea
Offentlige fridager i Nord-Korea

Dette er en liste over **[[Offentlig fridag|offentlige fridager]] i [[Nord-Korea]]** (per 2007). Se også Koreansk kalender for en liste over tradisjonelle fridager.

## Andre dager
* Chosǒn'gŭldagen (Dagen for det koreanske alfabetet, 조선글날) den 15. januar

## Se også
*Koreansk kalender
*Offentlige fridager i Sør-Korea

## Referanser
Laurens Hansson

**Laurens Hansson** (død ca. 1558) var lagmann i Stavanger, samler og oversetter av kongesagaer fra gammelnorsk. 

## Bakgrunn
Nicolay Nicolaysen mente at Laurens Hansson kunne være den «Laurentius Johannis Nidrosiensis dioces» som studerte i Rostock fra 1520, men det er usikkert. 

Fra 1528 til 1537 var han skriver i kanselliet for kansleren i Krogen (Kronborg) i Danmark. Han omtales da som Lauritz Normann. 30. april 1537 fikk Lauritz Hansson Nordmann gården Støle i Etne i forlening uten avgift på livstid. I juli 1548 deltok han i kongehyllingen i Oslo. Han kan ha bosatt seg trolig på gården Skaug i Sund ved Bergen, før han ble lagmann i Stavanger.

## Sagaoversetteren
Før 1551 hadde han laget ferdig en sagaoversettelse som han sendte til kongen i København. 

En lovbok er underskrevet i 1551 med Laurens Hansson. Lovboka omhandler kristenretten, samt mål og vekter. Neste side begynner med Anno 1552 og med en helt annen håndskrift. Denne delen er undertegnet med ”Lau: Jo: Ostmandh”. Flere har ment at Ostmann var Laurens Hanssons etternavn eller tilnavn, mens andre mener at det måtte være to personer.

## Lagmannen
Laurens Hansson var lagmann i Stavanger fra 5. juni 1554 til 1557. 

I 1559 fikk Erik Ormson av Orm-familien gården Støle som Laurens Hansson hadde før. Laurens var nok da død engang i perioden 1557-59. Kanskje døde han i 1557, og enka i 1559. En annen mulig tolkning er at han ble syk i 1557, og døde i 1559.

## Referanser


## Litteratur
* Gustav Storm: «Hansen, Laurits», i *[[Dansk biografisk Lexikon]]*, VII. bind. Kjøbenhavn: Gyldendalske Boghandel, 1893
Morten Nilsson

**Morten Nilsson** (død 1601) var lagmann i Stavanger i perioden 1590–1601, og er kjent for de lov- og domsamlingene som han etterlot seg.

## Bakgrunn
I 1578 var Nilsson fogd i Moss og i 1586 i Luster i Sogn. Han var videre i tjeneste hos Jørgen Kruckow på Tjerne i Ringsaker før han kom til Bergen. Han var byskriver i Bergen i perioden 1588–1590.

## Lagmann
7. juni 1591 klokka 08.00 sverget Nilsson lagmannseden på Akershus. Han fikk brev på Stavanger lagdømme da forgjengeren var død. Dagen etter var han som adelsmann med på hyllingen i Oslo. Han hadde likevel i praksis overtatt som lagmann allerede i 1590.

Vi kjenner Nilsson som lagmann i en lang rekke saker i Rogaland og også som dommer ved møter i Herredagen. Den 2. august 1599 ble oppgavene til lagmannsstillingen delt. Lagmannen hadde også vært byskriver i Stavanger, men nå ble det ansatt en egen byskriver. 

Nilsson hadde en skrivestue på Arnegård. Til stillingen hørte det gods, landskyld, leding, tiende, lagmannstoll og andre visse og uvisse renter og inntekter. Han eide flere eiendommer i Rogaland og skal også ha hatt et sagbruk på Jørstad på Ombo.

## Lov- og domssamlinger
Nilsson har eid en rekke gamle håndskrifter om eldre norsk rett. Han laget også sine egne lov- og domssamlinger. 

Asgaut Steinnes skrev at Morten Nilsson skrev av Erlend Fraks lovbok i Bergen før 1580, så han må i perioden som fogd også vært interessert i lovsaker.

Nilssons har etterlatt seg flere håndskrifter, blant annet:
* en lovbok er i Nasjonalbiblioteket i Oslo, arkivert som Ms 507 4o.
* en samling av dommer er i "En *dombog med adskillige norske Dommer fra det XIV Seculo, Bergens Sager især angaaende*", i Thotts samlinger 1279 fol., i Det kongelige Bibliotek i København.
* en samling av dommer og retterbøter med mer er i Kungliga biblioteket i Stockholms, arkivert som C 18 qv. Morten Nilsson skrev i 1590 om lag halve boken. Den første delen er skrevet med en annen og ukjent håndskrift. 
* en samling av lover og forordninger er i Nasjonalbiblioteket i Oslo, arkivert som Ms 5 fol.

Han skrev av både danske, norrøne og latinske tekster.

## Familie
Han var sønn av Nils Marthensson som døde i 1599, og ble gravlagt i Stavanger. 

Han var gift med Barbra Trondsdatter, med ætt fra Gudbrandsdalen. Sammen fikk de sønnen Samuel Mortenson (f. 1592). 

Nilsson døde i 1601.

## Litteratur
* Kvitrud, Arne (2004): *Personer, familier og slekter i og i tilknytning til Stavanger i perioden 1400-1599*, Stavanger.
* Johannes Elgvin (1956): *En by i kamp, Stavanger bys historie, 1536-1814*, Stavanger.
Hengevingslekten

* *Seksjon (Phegopteris)*, 3 arter
* *Seksjon (Pseudophegopteris)*
* *Seksjon (Macrothelypteris), 10 arter*

**Hengevingslekten** (latin: *Phegopteris*) med underliggende seksjoner er en gruppe (slekt) av bregner innenfor hengevingfamilien, som igjen inngår i den store, monofyletiske ordenen Polypodiales. 

Det er fortsatt vanlig å inkludere *[[Pseudophegopteris]]* og *[[Macrothelypteris]]* som egne seksjoner i den store hengevingslekten *[[Phegopteris]]*, som egentlig bare hadde 3 arter, men som nå omfatter en rekke arter fra nevnte to underslektene. Dessuten er flere arter innen myrtelgslekten del av en klade som utgjøres av hengevingslekten.

Bladskaftene kan ha noen, spredte skjell, men ellers er de glatte. Det er to karstrenger nederst på bladskaftene. Bladene er generelt dobbelt parflikede, på artene i Norden ofte med litt avstand mellom bladene. Ofte er bladene litt ulikt formet eller satt – hengeving *(Phegopteris connectilis)* har to ned-hengende blader nederst (derav navnet).

Sporehushopene (sori) på disse bregnene er nesten alltid runde, og sitter på "tradisjonelt" vis nær bladkanten. Sporehushopene er omgitt av enten et tynt slør (indusium) som faller av tidlig, eller de mangler slør overhodet. Kromosomtallet (x) er oftest 27-36.

I Norden og Norge har vi 1 art – vanlig hengeving er utbredt i hele Norden, Færøyene og det vestlige Island.

Nyere forskning (Smith et Al, 2006) basert på genetikk, viser at slekten *Phegopteris* er mer atskilt enn de andre slektene i hengevingfamilien, og at denne slekten fylogenetisk sett skiller lag med de andre allerede ved roten av familietreet. 

## Seksjoner og arter
Følgende er seksjonene innenfor slekten (Smith et Al, 2006), samt noen av de artene i disse:
* *Seksjon (Phegopteris)*
** Hengeving *(Phegopteris connectilis)* 
** *[[Phegopteris hexagonoptera]]* (østlige USA, Ontario)
** *[[Phegopteris decursive-pinnata]]* (Øst-Asia)
* *Seksjon (Pseudophegopteris)*
** *[[Pseudophegopteris aurita]]* = syn. *Phegopteris aurita* (Australia)
** *[[Pseudophegopteris cruciata]]*
** *[[Pseudophegopteris cyclocarpa]]* (Australia)
** *[[Pseudophegopteris dianae]]* (St. Helena)
** *[[Pseudophegopteris hirtirachis]]*
** *[[Pseudophegopteris levingei]]*
** *[[Pseudophegopteris paludosa]]* (Australia)
** *[[Pseudophegopteris pyrrhorhuchis]]*'
** *[[Pseudophegopteris subaurita]]*'
* *Seksjon (Macrothelypteris), 10 arter*
** *[[Macrothelypteris ogasawarensis]]* (Japan)
** *[[Macrothelypteris torresiana]]* = syn. *Phegopteris torresiana* (Nord-Amerika, Tanzania, Madagaskar, New Zealand))
** *[[Macrothelypteris viridifrons]]* (Asia)

## Referanser


## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf (2006): «A classification for extant ferns», i tidsskriftet *Taxon* 55(3), side 705-731. (online versjon)
Friidrett under Sommer-OL 2008 – 5 000 meter menn

Friidrettsøvelsen **5 000 meter herrer** under **[[Sommer-OL 2008]]** fant sted den 20. og 23. august på Beijing National Stadium.

Kvalifikasjonskravene var 13.21,50 (A-krav) og 13.28,00 (B-krav).

Norge var ikke representert i øvelsen.

## Medaljevinnere

## Rekorder
Før konkurransen var verdens- og olympisk rekord som følger:

Følgende ny olympisk rekord ble satt i konkurransen:
 

## Resultater
### Runde 1

Kvalifikasjon. De 4 første i hvert heat og de 3 raskeste gikk videre til Finalen.

*For å sortere denne tabellen på heat, utøver eller andre kolonner, klikk på ikonet ved siden av kolonnetittelen.*

} || 2 ||align=left| Rashid Ramzi ||align=left| ||  || Startet ikke
|-
|  || 3 ||align=left| Selim Bayrak ||align=left| ||  || *Startet ikke*
|-
|  || 3 ||align=left| Hasan Mahboob ||align=left| ||  || *Startet ikke*
|-
|  || 3 ||align=left| David Galván ||align=left| ||  || *Startet ikke* 
|}

### Finalen

23. august 2008 – 20.10

## Referanser
Longjiang

**Longjiang** (kinesisk: 龙江县; pinyin: *Lóngjiāng Xiàn*) er et fylke i provinsen Heilongjiang i Folkerepublikken Kina. Det ligger i byprefekturet Qiqihar.

I 2010 var folketallet på  innbyggere.

## Referanser
Smørtelgslekten

**Smørtelgslekten** (latin: *Oreopteris*) med er en gruppe (slekt) av bregner innenfor hengevingfamilien, som igjen på sin side inngår i den store, monofyletiske ordenen Polypodiales.

Slekten har bare 3 arter, hvorav en er utbredt i Norge og Norden – smørtelg.

Det er to karstrenger nederst på bladskaftene. Bladene er generelt dobbelt parflikede, i Norden ofte med litt avstand mellom bladene. Arten smørtelg har blader som blir gradvis mindre oppover stilken, men også nedover stilken fra der de lengste bladene står. Dette gjør bladstillingen litt «utradisjonell» for en bregneart.

Sporehushopene (sori) er nesten alltid runde, og sitter på "tradisjonelt" vis nær bladkanten. Sporehushopene er omgitt av enten et tynt slør (indusium) som faller av tidlig, eller de mangler slør overhodet. 

## Slekt, seksjoner og arter
Det er bare 3 arter i smørtelgslekten:
* Smørtelg *(Oreopteris limbosperma)*
* *[[Oreopteris elwesii]]*
* *[[Oreopteris qualpaertensis]]* (Nord-Amerika, nordlige Asia)

## Referanser


## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf (2006): «A classification for extant ferns», i tidsskriftet *Taxon* 55(3), side 705-731. (online versjon )
Shenzhou 7

**Shenzhou 7** (forenklet kinesisk: 神舟七号; pinyin: *Shénzhōu qī hào*) var den tredje kinesiske bemannede romferden. Den var Kinas første romferd med tre personer ombord og under ferden skjedde Kinas første romvandring. Fra Shenzhou ble det for første gang avfyrt en liten overvåkningssatellitt med et CCD stereokamera som kunne ta 3D-bilder av romskipet og romvandringen.

Flyvningen brukte Shenzhou-fartøyet og ble skutt opp med bæreraketten Chang Zheng 2F fra Jiuquan satellittutskytningssenter den 25. september 2008 klokken 21:10 kinesisk tid og landet 28. september 2008 klokken 17:00 kinesisk tid.

## Besetning
Den 17. september 2008 ble det offentliggjort hvilke astronauter (taikonauter) som skulle med:
*Zhai Zhigang, leder
*Liu Boming
*Jing Haipeng

Romvandringen ble foretatt av Zhai Zhigang, og varte 15 minutter. Begivenheten ble overført direkte på kinesisk fjernsyn.

## Referanser
Zhai Zhigang

**Zhai Zhigang** (kinesisk: 翟志刚, pinyin: *Zhái Zhìgāng*; født den 10. oktober 1966 i fylket Longjiang i byprefekturet Qiqihar i provinsen Heilongjiang i Folkerepublikken Kina) er en kinesisk kamppilot og astronaut i Shenzhou-programmet. Den 27. september ble han den første kineser som foretok en romvandring.

Han var med i en gruppe på tre som trente til Shenzhou 5-ferden men Yang Liwei ble valgt. Han var også med i gruppen på seks som trente til Shenzhou 6, men uten å komme med. Han ble med på Shenzhou 7 sammen med to andre astronauter. Misjonen tok 68 timer og Zhai Zhigang foretok den første romvandring av en kineser da han i 15 minutter var utenfor romskipet for å frigjøre en satellitt.

## Referanser
Zhenlai

**Zhenlai** (镇赉县; pinyin: *Zhènlài Xiàn*) er et fylke i provinsen Jilin i Folkerepublikken Kina. Det ligger i byprefekturet Baicheng.

I 1999 var folketallet på  innbyggere.

## Referanser
Fluffer

**Fluffer** er en medarbeider på produksjon av pornofilm som sørger for de mannlige pornoskuespilleres ereksjon, slik at de er klar til enkelte scener. Ofte skjer det ved oralsex. 

Ifølge flere pornografiske skuespillere, deriblant James Deen og Keiran Lee eksisterer det ikke «fluffere» innenfor pornobransjen lenger. Selv om disse oppgavene kan ha eksistert i fortiden, så er ikke denne jobben nødvendig lenger på grunn av medisinske fremskritt, for eksempel Viagra og implantater - eller innenfor proteser. 

## Referanser




## Eksterne lenker
* Intervju
Det søte liv til sjøs

***Det søte liv til sjøs*** (originaltittel: *The Suite Life on Deck*) er en  amerikansk komiserie for ungdom som gikk på Disney Channel fra 2008 til 2011. Serien var en oppfølger til ''Zack og Codys søte hotelliv''  som gikk fra 2005 til 2008.

Serien følger tvillingbrødrene Zack (Dylan Sprouse) og Cody Martin (Cole Sprouse) og hotellarvingen London Tipton (Brenda Song), om bord cruiseskipet SS Tipton. Brødrene studerer ved «de syv hav videregående skole», hvor de møter Bailey Pickett (Debby Ryan). Mr. Moseby (Phill Lewis) har på sin side tatt jobben som skipets kaptein.

## Skuespillere
### Hovedskuespillere

### Gjestestjerner

## Episoder

* Se [[Liste over episoder i The Suite Life On Deck]]*

## Referanser


## Eksterne lenker
* 
*
AN/SPG-51

**AN/SPG-51** er en amerikansk ildledningsradar for RIM-66 Standard missiler produsert av Raytheon. Den var i bruk på kryssere i «Virginia»-klassen og «California»-klassen og på destroyere i «Charles F. Adams»-klassen og «Kidd»-klassen.  Den inngår som en del av Mk 74 ildledningssystem.

Radaren virker på G-båndet (4–6&nbsp;GHz) og I-båndet (8–10&nbsp;GHz).  Den kan roteres kontinuerlig, og kan virker fra −30 til +83° i forhold til dekksplanet.  Maksimal effekt skal være 30&nbsp;kW.

## Referanser


## Eksterne lenker
* FC2 treningsmanual via tpub (engelsk)
* MK-74 Guided Missile Fire Control System (GMFCS) på fas.org (engelsk)
* AN/SPG-51D Missile Director Radar på globalsecurity.org (engelsk)
Ingrisk

**Ingrisk** (også kalt **isjorisk**) er et finsk-ugrisk språk i den østersjøfinske undergruppen.

Det blir snakket blant ingrere i Ingermanlandsregionen i St. Petersburg-området i Russland, særlig blant russisk-ortodokse kristne. Ved folketellingen i 1989 ble det anslått at 302 personer snakket språket, av en  etnisk gruppe på 820 personer. Under folketellingen i 2010 snakket 120 personer ingrisk, av en etnisk gruppe på 266 personer. En av grunnene til språkets tilbakegang er russifiseringen etter andre verdenskrig.'

## Alfabet

Fra 1932 til 1937 ble flere varianter av det Ingriske skriftsystemet brukt basert på det latinske alfabetet. Skriftspråket ble praktisert på skoler rundt på Soikinskijhalvøya, men ble fra 1937 betraktet som et ulovlig skriftspråk i Russland.

*Det ingriske alfabetet (1932)*

*Det ingriske alfabetet (1936)*

**Dagens alfabet**

## Litteratur
* Paul Ariste: *Keelekontaktid*, Valgus (Tallinn, 1981) 

## Referanser


## Eksterne lenker
* 
*  Ethnologues rapport om ingrisk
Friidrett under Sommer-OL 2008 – 5 000 meter kvinner

Friidrettsøvelsen **5 000 meter damer** ved **[[Sommer-OL 2008]]** fant sted den 19. og 22. august på Beijing National Stadium.

Den 29. mars 2017 bekreftet IAAF at Elvan Abeylegesse hadde testet positiv for et ulovlig stoff ved VM i friidrett 2007, og at alle hennes resultater fra 2007 til 2009, også innbefattet hennes olympiske sølvmedaljer, var strøket.

Kvalifikasjonskravene var 15.09,00 (A-krav) og 15.24,00 (B-krav).

Norge var ikke representert på øvelsen.

## Medaljevinnere

## Rekorder
Før konkurransen var verdens- og olympisk rekord som følger:

Det ble ikke satt noen verdens- eller olympisk rekorder under øvelsen.

## Resultater

### Runde 1

Kvalifisering: De første 6 i hvert heat og ellers de 3 raskeste gikk videre til Finalen.

}  || 2 ||align=left| Jelena Zadorozjnaja ||align=left|  || - ||align=left| *Fullførte ikke* 
|- 
|    || 2 ||align=left| Joanne Pavey ||align=left|  || - ||align=left| *Startet ikke* 
|}
 
### Finalen

## Referanser
Kongsvinger-marken

**Kongsvinger-marken** er et marked (*marken*) som arrangeres i Kongsvinger to ganger i året, i mai og september. Opprinnelig var Kongsvinger-marken en heste- og buskapsmarken, men i moderne tid har tivoli og salgsboder med mye rart overtatt. I tillegg har Vingersmessa, en mer ren salgs- og varemesse, de siste årene blitt arrangert i forbindelse med Kongsvinger-marken. Hver marken tiltrekker seg mellom 8&nbsp;000 og 10&nbsp;000 besøkende.

Første marken ble avholdt i 1798 og gikk over tre dager. Befolkningen i området hadde da lenge ønsket et marked og hadde også søkt i 1746, men fått avslag. Det var generalløytnant Johan Ludevig Maximilian de Biellart, kommandant på Kongsvinger festning, og Ivar Neumann, eier av Odals Verk, som stod bak den vellykkede søknaden. Marken ble avholdt frem til 1807. Et halvt århundre senere skrev postmester Ole J. Tommelstad en avisartikkel hvor han ba om at marken skulle startes opp igjen, men først i 1860 ble Kongsvinger-marken gjenåpnet. Ti år senere, i 1870, ble marken opphevet igjen. Befolkningen fortsatte likevel å strømme til byen på de vante dagene. I 1880 startet Kongsvinger-marken opp igjen for andre gang.

I 1916 ble det slutt på årlig marken til fordel for heste- og kvegstevne to ganger i året. Dette ga opphav til dagens vår- og høstmarken. Opprinnelig ble disse arrangert på tirsdag og onsdag, men har siden dengang blitt flyttet til helgene. Marken har også flyttet på seg fysisk, men siden 1962 har den holdt til på det som har fått navnet Markensplassen i sentrum av byen. Byggeplaner på Markensplassen gjør at 2008 kan bli siste året med Kongsvinger-marken.

## Referanser
Gardar Eide Einarsson

**Gardar Eide Einarsson** (født 12. januar 1976 i Oslo) er en norsk kunstner. Han bor og arbeider i Tokyo i Japan. Han har blant annet vært representert på Whitneybiennalen i New York i 2008. Han har også samarbeidet med kunstnerkollega Matias Faldbakken.

## Utdannelse
* 2002 – 2003: Whitney Museum of American Art Independent Study Program/ Cooper Union School of Architecture, Architecture and Urban Studies Program, New York
* 2001 – 2002: Whitney Museum of American Art Independent Study Program, Studio Program, New York
* 1999 – 2000: Staatliche Hochschule fur Bildende Künste – Städelschule, Frankfurt am Main
* 1996 – 2000: Kunsthøyskolen i Bergen
* 1994 – 1996: Einar Granum Kunstfagskole, Oslo

## Omtaler
* No Fun at ‘Sex Booze Weed Speed’: Oscar Tuazon & Gardar Eide Einarsson at Rat Hole Gallery, Tokyo Weekender Magazine, January 26, 2011

## Referanser


## Eksterne lenker
* 
* 
* Intervju i Interview Magazine (2008)
* Presentasjon av Einarsson på Whitneybiennalens nettside
* Galleri STANDARD (OSLO)
Ingvild Myhre

**Ingvild Ragna Myhre** (født 12. april 1957 i Narvik) er en norsk sivilingeniør og forretningskvinne. Hun har bakgrunn som leder i Alcatel Norge, Telenor og Network Norway. Myhre er i dag tilknyttet Rådgiverne LOS og er fra 2011 leder av Norges forskningsråds hovedstyre. Fra 2011 har hun forberedt lanseringen av mobilselskapet Chili Mobil, en ny norsk lavprisaktør som skal tilby mobiltjenester i Telenors nett. 

Myhre er siden 2007 leder av fagrådet for sertifisering av it-sikkerhet (SERTIT) i Nasjonal sikkerhetsmyndighet. Hun har tidligere vært konsernsjef i teleselskapet Network Norway frem til 2009 da Arild Hustad overtok. Hun har dessuten vært administrerende direktør i Telenor Mobil (2000–2004) og i Alcatel Telecom Norway (1997–2000). 

## Styrearbeid
Myhre er styreleder i Simula Research Laboratory (fra 2007), de Network Norway-eide teleselskapene Lebara og One Call og fiskeoljefirmaet Norway Omega og nestleder i styret i Norsk Tipping (fra 2007) og Qt Software (fra 2007). Myhre er også styremedlem i Folketrygdfondet (fra 2004), allmennaksjeselskapene TeleComputing (fra 2004), Simrad Optronics (fra 2005), Data Respons (fra 2006) og Hurtigruten ASA (fra 2008) og aksjeselskapene Forskningsparken i Narvik (fra 2000), Uroboros, Backe (2005), Pock Mobile, Scan & Pay, Center For Corporate Diversity, Dark, SimSurgery, Multiconsult, Mobile Norway, Norsk eiendomsinformasjon (2006–2007) og ObexCode (fra 2009).

## Utdanning og erfaring
Myhre ble utdannet sivilingeniør fra elektrolinjen ved NTH i februar 1982. Hun spesialiserte seg på fiberoptikk og infrarød teknologi, og tok hovedoppgaven ved FFI. Før det hadde hun tatt reallinjen ved Narvik gymnas (russ 1976) og jobbet ett år som praktikant ved LKAB i Narvik. Etter NTH jobbet hun to år som avdelingsingeniør ved Hærens forsyningskommando og ett år i Teledirektoratet. I 1985 startet hun i Alcatel/STK som produktsjef, og senere eksportsjef før hun i 1997 ble administrerende direktør. I perioden 2000–2004 var hun direktør i Telenor Mobil. I 2004 gikk hun til Røde Kors, hvor hun ledet arbeidet med å utvikle nye inntektskilder og i 2005 ble hun administrerende direktør i mobilselskapet Network Norway, som hun ledet til 2009.

Myhre har også vært nestleder for styret i Forsvarets forskningsinstitutt og styremedlem i Norges forskningsråd (1999), Universitetet i Bergen (1999), Teknologibedriftenes Landsforening (1999), Statens nærings- og distriktsutviklingsfond (1999), Posten (1999–2001), NAVO (2001), Norsk Hydro (2001–2006), Flytoget (2004–2005), Simula Research Laboratory (2005–2006), Norges Handels- og Sjøfartstidende og Consorte. Hun var også medlem av bedriftsforsamlingen i Norsk Hydro i 1999, og har vært med i Rådet for makt- og demokratiutvikling og Forum for verdiskapning i næringslivet.

## Referanser


## Eksterne lenker
* Maktbasen – NRK Brennpunkt: Ingvild Ragna Myhre